— 49 — 



deres Form og Bygning ikke saa lidt fra de andre af Mangrovens 

 Rhizophoraceer (se dog nedenfor om Kandélia Rheedii p. 51 Fig. 24). 

 Axelbladenes Tværsnit er ikke halvkredsformet, men de er sammen- 

 lagte om deres Midtnerve, og Knoppen bliver derved stærkt sammen- 

 trykt i en Retning parallel med Pladerne af de Blade, hvortil de 

 Knoppen omsluttende Axelblade hører (se Figg. 23 A — D). løvrigt 

 er den lancetdannet eller aflang-lancetdannet med en Længde af 

 0,7 — 2,5 cm. og ender spidst (ofte griber Axelbladenes Spidser over 

 hinanden ligesom Næbbet af en Korsnæb, se Fig. 23 Ä). Knoppens 

 Kanterer, navnlig ved Basis, stærkt fortykkede, ved at Axelbladenes 

 Midtnerve er fortykket; Fladerne er noget konkave. Knoppens Farve 

 er grønlig, dog er Axelbladenes Ryg brunlig. Hele Knoppens indre 

 er overtrukket med en klæbrig Saft, som afsondres af Kirtler, 

 nemlig dels af kølleformede Kirtelhaar paa Indersiden af Axelbladenes 

 Basaldele, dels af andre, der fremtræder som vorteformede Forhøj- 

 ninger paa. Rygsiden af de unge Blade i Knoppen. 



Som Følge af Knoppernes afvigende Form er Bladlejet af de 

 nye Blade et helt andet end hos de tidligere omtalte Slægter (se 

 Fig. 23 E). De unge Blade berører og omslutter ikke hinanden, 

 men er adskilte af den sammentrykte, af deres Axelblade omgivne 

 Skudspids, og Bladlejet maa nærmest betegnes som sammen- 

 lagt, dog at de unge Blades ene Rand altid er fri, den anden 

 dækket af den første. I øvrigt dækker som sædvanligt det ene 

 Axelblads venstre Rand over det andets højre eller omvendt. Naar 

 Knoppen skal til at udfolde sig, svulmer den og tiltager baade i 

 Længde og Bredde, og Axelbladene skydes tilside, som det ses af 

 Figuren. De tørrer snart hen og falder af. 



Arbejdsdelingen i Skuddene. 



Denne afviger ikke meget fra de tidligere omtalte Arters (se 

 saaledes Rhizophora mucronata, Bruguiera caryophylloides). Under- 

 søges en Gren fra dens Udspring, vil man finde følgende Dele: 

 1) En meget langleddet Del, hvis væsentligste Opgave er Strækning, 

 delvis ogsaa Assimilation, idet nogle af Bladene har en længere Levetid, 

 om end de ikke opnaar nogen betydelig Størrelse. 2) En kortleddet 

 løvbladbærende Del. som har Assimilation, vegetativ og floral For- 

 grening til Opgave. 3) Et Bælte, som har noget længere Led, og hvis 

 Opgave er baade Strækning og Assimilation. 4) Et kortleddet Bælte, 

 hvis Funktion er Assimilation, vegetativ og floral Forgrening osv., 



Botanisk Tidsskrift. 26. Bind. 4 



